สวัสดีค่ะ เมื่อวานตอนเย็นประมาณหกโมงเบ่งอุจจาะแรงมากจนเลือดออกแต่ก็ไม่มีอุจจาระออกมา เลือดออกมาจนถึงตอนนี้เลยค่ะจะเป็นอันตรายมั้ยคะ แต่ว่าเลือดไม่ได้ออกมารุนแรงหรือตลอดเวลานะคะแต่จะออกทุกครั้งที่ปัสสาวะค่ะ
สวัสดีค่ะ การอุจจาระแล้วมีเลือดปนออกมา อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องส่องกล้องทางเดินอาหารร่วมด้วยค่ะ แต่ถ้าเป็นแค่ตอนเบ่งอุจจาระแรงๆเท่านั้น อาจเกิดจากการฉีกขาดของทวารหนัก หรือริดสีดวงทวาร ซึ่งเน้นเรื่องการปรับพฤติกรรมก่อนเป็นหลักการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานหรือเบ่งอุจจาระแรงจนเกินไป ถ้าไม่ดีขึ้น ควรไปพบแพทย์